Hola Maria,
Veig que estàs afegint a mà tots els edificis de Borriana. Si no m'equivoque, estàs utilizant la capa del Cadastre per a afegir-los. Crec que seria convenient que introduïrem tots els edificis de Borriana seguint el procés d'importació. Este procés afegirà totes les parts dels edificis i les seues altures. Eixe projecte d'importació s'està realitzant, a poc a poc, a tota Espanya. Per tant, tard o d'hora, acabaríem fent-lo a Borriana.

He pensat que seria un bon moment per a començar-lo ja mateix. El primer que cal fer és assegurar-se que tots els carrers del municipi estan afegits i que no contenen cap error de nom ni ortogràfic. Crec que esta tasca ja l'has feta.
Utilitzant la següent web (https://qa.poole.ch/) es pot consultar quins carrers encara no tenen nom (apareixen de color roig). A Borriana només faltaria per revisar tres o quatre carrers que estan etiquetats com a carrer i que estan situats fora del municipi. Podries assegurar-te de comprovar si tenen nom o no?

Si comproves això i et pareix bé, puc posar-me amb la importació. A la llarga, és una feina molt més ràpida i de major qualitat.

Què et pareix la idea? Si et pareix bé, no cal que continues afegint edificis perquè amb la importació seran substituïts. Ja em dius. Salutacions,
Jordi Miró